REGOLAMENT TAL-KUMMISSJONI (KE) Nru 436/2005
tad-17 ta' Marzu 2005
li jemenda r-Regolament (KE) Nru 796/2004 li jistabbilixxi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u b’mod partikolari l-Artikolu 52(2) tiegħu,
Billi:
(1)
Ir-Regolament tal-Kummissjoni (KE) Nru 796/2004 (2) jistabbilixxi r-regoli għall-applikazzjoni tar-Regolament (KE) Nru 1782/2003, fost l-oħrajn, rigward il-kondizzjonijiet għall-verifika tal-kontenut tat-tetraidrokannabinol fit-tkabbir tal-qanneb.
(2)
Skont l-Artikolu 33(2) tar-Regolament (KE) Nru 796/2004, l-Istati Membri nnotifikaw ir-riżultati tat-testijiet biex ikunu ddeterminati l-livelli tat-tetraidrokannabinol fil-varjetajiet ta’ qanneb miżrugħin fl-2004. Dawk ir-riżultati għandhom ikunu kkunsidrati meta titfassal il-lista ta’ varjetajiet ta’ qanneb rigward l-iskemi ta’ għajnuna relatati ma’ qasam fis-snin ta’ kummerċjalizzazzjoni li ġejjin u l-lista ta’ varjetajiet aċċettati temporanjament għall-2005/2006. Xi wħud minn dawn il-varjetajiet għandhom ikunu sottomessi għall-proċedura B prevista fl-Anness I tar-Regolament (KE) Nru 796/2004.
(3)
Ir-Regolament (KE) Nru 796/2004 għandu jiġi emendat kif meħtieġ.
(4)
Il-miżuri previsti f’dan ir-Regolament huma skont l-opinjoni tal-Kumitat tat-Tmexxija għall-Ħlasijiet Diretti,
ADOTTAT DAN IR-REGOLAMENT:
Artikolu 1
L-Anness II għar-Regolament (KE) Nru 796/2004 qed jinbidel bit-test fl-Anness għal dan ir-Regolament.
Article 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika mis-sena ta’ kummerċjalizzazzjoni 2005/2006.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 17 ta' Marzu 2005.